ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยค่าตอบแทนพิเศษของพนักงานสำนักงานคณะกรรมการกำกับกิจการพลังงานพ.ศ. ๒๕๕๒[๑] โดยที่เห็นสมควรกำหนดให้มีค่าตอบแทนพิเศษให้เหมาะสมสอดคล้องกับภารกิจและหน้าที่ของพนักงานบางตำแหน่งในสำนักงานคณะกรรมการกำกับกิจการพลังงานเพื่อเป็นการสร้างแรงจูงใจและรักษาบุคลากรที่มีความรู้ความสามารถให้ปฏิบัติงานด้วยความซื่อสัตย์สุจริตฉะนั้นอาศัยอำนาจตามความในมาตรา ๓๓ วรรคหนึ่ง (๒) และวรรคสองแห่งพระราชบัญญัติการประกอบกิจการพลังงาน พ.ศ. ๒๕๕๐คณะกรรมการกำกับกิจการพลังงานจึงได้ออกระเบียบไว้ดังนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยค่าตอบแทนพิเศษของพนักงานสำนักงานคณะกรรมการกำกับกิจการพลังงาน พ.ศ. ๒๕๕๒ข้อ ๒ ระเบียบนี้ให้มีผลใช้บังคับตั้งแต่เดือนมีนาคม๒๕๕๒ เป็นต้นไปข้อ ๓ ให้พนักงานสำนักงานคณะกรรมการกำกับกิจการพลังงานได้รับค่าตอบแทนพิเศษที่มีกำหนดจ่ายเป็นรายเดือนจากงบประมาณรายจ่ายของสำนักงานคณะกรรมการกำกับกิจการพลังงานข้อ ๔ อัตราค่าตอบแทนพิเศษและการรับค่าตอบแทนพิเศษของพนักงานสำนักงานคณะกรรมการกำกับกิจการพลังงานให้เป็นไปตามบัญชีแนบท้ายระเบียบนี้ข้อ ๕ ให้พนักงานสำนักงานคณะกรรมการกำกับกิจการพลังงานมีสิทธิได้รับค่าตอบแทนพิเศษตามระดับของตำแหน่งที่ดำรงอยู่ตั้งแต่วันที่ระเบียบนี้ใช้บังคับเป็นต้นไปข้อ ๖ พนักงานสำนักงานคณะกรรมการกำกับกิจการพลังงานซึ่งจะได้รับค่าตอบแทนพิเศษตามระเบียบนี้ จะต้องปฏิบัติหน้าที่ในตำแหน่งที่ได้รับการแต่งตั้งตามมาตรฐานกำหนดตำแหน่งของคณะกรรมการกำกับกิจการพลังงานข้อ ๗ พนักงานสำนักงานคณะกรรมการกำกับกิจการพลังงานผู้ใดปฏิบัติหน้าที่ตามข้อ ๖ ไม่ถึงกึ่งหนึ่งของจำนวนวันทำงานในเดือนใดจะไม่มีสิทธิได้รับค่าตอบแทนพิเศษสำหรับเดือนดังกล่าวนั้นข้อ ๘ การจ่ายค่าตอบแทนพิเศษให้แก่พนักงานสำนักงานคณะกรรมการกำกับกิจการพลังงานกรณีบรรจุใหม่หรือกรณีขอกลับเข้าเป็นพนักงานใหม่ให้จ่ายตั้งแต่วันที่เริ่มเข้าปฏิบัติงานข้อ ๙ การจ่ายค่าตอบแทนพิเศษกรณีที่มีการเลื่อนระดับของตำแหน่ง ให้จ่ายได้ตั้งแต่วันที่ระบุในคำสั่งของผู้มีอำนาจสั่งบรรจุและแต่งตั้งข้อ ๑๐ พนักงานสำนักงานคณะกรรมการกำกับกิจการพลังงานที่ละทิ้งหน้าที่หรือขาดงานโดยไม่มีเหตุอันสมควรห้ามมิให้จ่ายค่าตอบแทนพิเศษสำหรับเดือนที่ละทิ้งหน้าที่หรือขาดงานดังกล่าวข้อ ๑๑ การจ่ายค่าตอบแทนพิเศษในกรณีลาออกจากการเป็นพนักงานหรือพ้นจากการเป็นพนักงานสำนักงานคณะกรรมการกำกับกิจการพลังงานให้เป็นไปตามหลักเกณฑ์ดังนี้(๑)พ้นจากการเป็นพนักงานเพราะเกษียณอายุตามระเบียบคณะกรรมการกำกับกิจการพลังงานว่าด้วยระเบียบการบริหารงานบุคคลของสำนักงานคณะกรรมการกำกับกิจการพลังงานให้จ่ายได้ถึงก่อนวันเกษียณอายุ(๒)ในกรณีพ้นจากการเป็นพนักงานสำนักงานคณะกรรมการกำกับกิจการพลังงานในกรณีอื่นทุกกรณีให้งดจ่ายค่าตอบแทนพิเศษตั้งแต่วันที่มีคำสั่งให้พนักงานสำนักงานคณะกรรมการกำกับกิจการพลังงานผู้นั้นพ้นจากการเป็นพนักงานของสำนักงานคณะกรรมการกำกับกิจการพลังงานหรือตั้งแต่วันที่พนักงานสำนักงานคณะกรรมการกำกับกิจการพลังงานผู้นั้นถึงแก่ความตายข้อ ๑๒ พนักงานสำนักงานคณะกรรมการกำกับกิจการพลังงานผู้ใดถูกสั่งพักงาน ถูกสั่งให้ออกจากงานไว้ก่อนหรือผู้ที่อยู่ระหว่างการอุทธรณ์คำสั่งลงโทษทางวินัยอย่างร้ายแรงให้งดการจ่ายค่าตอบแทนพิเศษแก่พนักงานสำนักงานคณะกรรมการกำกับกิจการพลังงานดังกล่าวไว้จนกว่าพนักงานสำนักงานคณะกรรมการกำกับกิจการพลังงานผู้นั้นจะได้กลับมาปฏิบัติงานตามปกติข้อ ๑๓ การจ่ายค่าตอบแทนพิเศษให้เบิกจ่ายควบกับเงินเดือนหรือสำนักงานคณะกรรมการกำกับกิจการพลังงานจะกำหนดวันจ่ายเป็นอย่างอื่นก็ได้ข้อ ๑๔ ให้ประธานกรรมการกำกับกิจการพลังงานเป็นผู้รักษาการตามระเบียบนี้และให้มีอำนาจพิจารณาวินิจฉัยการปฏิบัติตามระเบียบนี้ประกาศ ณ วันที่ ๒๖มีนาคม พ.ศ. ๒๕๕๒ดิเรก ลาวัณย์ศิริประธานกรรมการกำกับกิจการพลังงาน[เอกสารแนบท้าย]๑.บัญชีอัตราค่าตอบแทนพิเศษของพนักงาน สำนักงานคณะกรรมการกำกับกิจการพลังงาน(ดูข้อมูลจากภาพกฎหมาย)ปริยานุช/จัดทำ๔ มิถุนายน ๒๕๕๒ศิรวัชร์/ปรับปรุง๒๙ พฤศจิกายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๗๔ ง/หน้า ๑๓/๒๖ พฤษภาคม ๒๕๕๒